Η **Μαρία Λουδοβίκα** (γερμ. *Maria Ludovika von Osterreich-Este*, 14 Δεκεμβρίου 1787 - 7 Απριλίου 1816) από τον Οίκο των Αψβούργων-Λωρραίνης, ήταν κόρη του Αρχιδούκα της Αυστρίας & Δούκα του Μπράισγκαου και με τον γάμο της έγινε Αρχιδούκισσα της Αυστρίας και Βασίλισσα της Ουγγαρίας, Βοημίας & Γερμανίας. Ανήκε στον κλάδο της Αυστρίας-Έστε.

Βιογραφία
---------

Η *Μαρία Λουδοβίκα Βεατρίκη* ήταν η τρίτη κόρη του Φερδινάνδου Καρόλου της Αυστρίας, Δούκα του Μπράισγκαου, και της Μαρίας Βεατρίκης των Έστε, κόρης του Έρκολε Γ΄ της Μόντενα & του Ρέτζο.

Η Μαρία Λουδοβίκα γεννήθηκε στις 14 Δεκεμβρίου 1787 στη Μόντσα, όμως εξορίστηκε μαζί με την οικογένειά της από την Ιταλία στην Αυστρία, μετά την εισβολή του Ναπολέοντα Α΄ στη Βόρεια Ιταλία, το 1796.

Στις 6 Ιανουαρίου 1808 παντρεύτηκε τον πρώτο εξάδελφό της Φραγκίσκο, Αρχιδούκα της Αυστρίας και Βασιλιά της Ουγγαρίας, Βοημίας & Γερμανίας. Ωστόσο, το ζευγάρι δεν απέκτησε απογόνους.

Η Μαρία Λουδοβίκα ήταν εχθρός του Γάλλου αυτοκράτορα Ναπολέοντα Α΄, ενώ βρέθηκε σε αντιπαράθεση με τον Αυστριακό υπουργό εξωτερικών Κλέμενς φον Μέττερνιχ. Ο Μέττερνιχ παρουσίασε στο σύζυγό της την ιδιωτική αλληλογραφία της με τους συγγενείς της, προκειμένου να την συκοφαντήσει. Οι Γάλλοι είχαν διαμαρτυρηθεί ενάντια στο γάμο της με τον Φραγκίσκο, εξαιτίας των πολιτικών της απόψεων. Η Μαρία Λουδοβίκα ασκούσε σημαντική επιρροή στο σύζυγό της και κέρδισε το θαυμασμό πολλών πολιτικών προσώπων. Ιδιαίτερα δημοφιλής ήταν και στους πολίτες της αυτοκρατορίας, οι οποίοι την σύγκριναν με την Αυτοκράτειρα Μαρία Θηρεσία. Κατά τους Ναπολεόντειους Πολέμους υποστήριξε την έξοδο στον πόλεμο στο πλευρό της συμμαχίας ενάντια στη Γαλλία.

Η Μαρία Λουδοβίκα αντιτάχθηκε στο γάμο μεταξύ του Ναπολέοντα Α΄ και της θετής της κόρης Μαρίας Λουίζας των Αψβούργων-Λωρραίνης το 1809. Το 1812 παραβρέθηκε, χωρίς τη θέλησή της, σε δεξίωση Γερμανών μοναρχών, που είχε διοργανώσει ο Ναπολέων, προκειμένου να εορτασθεί ο πόλεμός του εναντίον της Ρωσίας. Μετά το τέλος των πολέμων βρέθηκε ως οικοδέσποινα στο Συνέδριο της Βιέννης και μετέπειτα ταξίδεψε στην πατρίδα της, τη Βόρεια Ιταλία.

Απεβίωσε στη Βερόνα στις 7 Απριλίου 1816 από φυματίωση, σε ηλικία μόλις 28 χρόνων. Ενταφιάστηκε στην Αυτοκρατορική Κρύπτη της Βιέννης.

Παραπομπές
----------

1. 1 2 3 4 5 6 7 8 9 10
2. ↑  Langsam, Walter Consuelo (1930). *The Napoleonic Wars and German Nationalism in Austria, Issue 324*. Columbia University Press. σελ. 34.
3. 1 2  Herold, J. Christopher (2016). *Napoleon*. New Word City. ISBN 9781612308623.
4. ↑  Englund, Steven (11 Μαΐου 2010). *Napoleon: A Political Life*. Simon and Schuster,. ISBN 9781439131077.
5. ↑
6. ↑  Bayerische Akademie der Wissenschaften. Historische Kommission (1990). *Neue deutsche Biographie: Maly-Melanchthon*. Duncker & Humblot. σελ. 192. ISBN 9783428001811.
7. ↑  Musulin, Stella (1975). *Vienna in the Age of Metternich: From Napoleon to Revolution, 1805-1848*. Westview Press. σελ. 56. ISBN 9780891585015.
8. ↑  Esdaile, Charles J. (2014). *Wars of Napoleon,The*. Routledge. σελ. 30. ISBN 9781317899181.
9. ↑  Brigitte Hamann: *Die Habsburger*. 1988, σελ. 333

|  |  |  |  |
| --- | --- | --- | --- |
| 

| π • σ • ε
 Αυτοκράτειρες της Αυστρίας |
| --- |
|  |
| 
* Πριγκίπισσα Ζίτα της Πάρμας *(1916-1918)*
* Δούκισσα Ελισάβετ της Βαυαρίας *(1854–1898)*
* Πριγκίπισσα Μαρία Άννα της Σαβοΐας *(1830-1848)*
* Πριγκίπισσα Καρολίνα Αυγούστα της Βαυαρίας *(1816-1835)*
* Αρχιδούκισσα Μαρία Λουδοβίκη της Αυστρίας-Έστε *(1808–1816)*
* Πριγκίπισσα Μαρία Θηρεσία της Νάπολης και της Σικελίας *(1804-1807)*
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 84316814
* LCCN: no2010072949
* ISNI: 0000 0000 7910 5307
* GND: 119446715
* NKC: jx20050324008
* ICCU: MUSV042065

 |

 |